text: KIF vandt kæmpestort i EHF Cuppen
  15 september 2012 kl. 17.16
  Boris Schnuchel var helt ustyrlig, da KIF Kolding København lørdag gav en lektion til London GC i EHF Cuppen.
  Håndboldklubben KIF Kolding København er med 99,99 procent sikkerhed videre til anden runde af EHF Cuppen.
  Det er den forsigtige udmelding, efter at storklubben lørdag i Kolding vandt 46-16 over London GD i den første af to kampe.
  Returopgøret spilles søndag i Vamdrup.
  Lørdagens store oplevelse blev fløjspilleren Boris Schnuchel, som alene scorede flere gange end hele London-holdet.
  19 gange kom Boris Schnuchel på måltavlen i opgøret, hvor KIF Kolding København førte 22-10 ved pausen.
  Kasper Irming blev den næstmest scorende spiller for KIF Kolding København med seks mål.
  